PRIJEDLOG ODLUKE

o raspodjeli rezultata poslovanja za 2022. godinu

Članak 1.

Osnovna škola Konjščina je prema Bilanci na dan 31.12.2022. godine iskazala višak prihoda poslovanja na računu 92211 u iznosu od 83.265,25 kn.

Iskazani višak prihoda poslovanja odnosi se na:

* višak prihoda poslovanja vlastiti izvor– sredstva iznajmljivanja školskog prostora koja su ostvarena tokom 2022.godine u iznosu od 10.471,90 kn biti će korištena za poboljšanje pedagoškog standarda (nabavka opreme i dr.),
* višak prihoda poslovanja od KZŽ-izvorna sredstva u iznosu od 38.497,51 kn – sredstva koja su doznačena školi u prosincu 2021.godine u iznosu od 101.738,13 kn za radove na ulazu i izlazu škole koji su trebali biti izvršeni u 2022.godine. Do cjelokupne realizacije nije došlo pa se dio sredstava prenosi kao višak u 2023.godinu kako bi se mogli podmiriti rashodi za završetak radova,
* višak prihoda poslovanja za posebne namjene u iznosu od 7.050,02 kn – dio sredstava od 1.325,00 kn odnosi se na uplatu roditelja za nadoknadu šteta (popravak tableta) koja će biti fakturirana u siječnju 2023.godine, a ostatak od 5.725,02 kn odnosi se na prihod školske kuhinje i sredstva će biti utrošena u 2023.godini za nabavku potrebne opreme u kuhinji,
* višak prihoda od prodaje stanova u društvenom vlasništvu (35% naplaćenih prihoda) u iznosu od 27.245,82 kn – dio će biti utrošen za nabavku nefinancijske imovine i materijalno-financijske rashode u cilju poboljšanja pedagoškog standarda (nekoliko godina u natrag se ne troši u cijelosti),

Članak 2.

Za iznose viškova (prema organizacijskim jedinicama) navedenim u članku 1. ove Odluke škola mora izvršiti rebalans financijskog plana za 2023. godinu.

Članak 3.

Ova Odluka stupa na snagu danom donošenja.

 Predsjednica Školskog odbora

 Draženka Kuzman

KLASA:

URBROJ: